Tatariston poytaxti Qozonda Rossiyada o‘tayotgan jahon chempionatiga atab dunyodagi eng katta chak-chak tayyorlandi. Rekord darajadagi shirinliking og‘irligi 4 tonnadan ko‘proqni tashkil qilgan. Uni tayyorlash uchun 9 ming dona tuxum, bir tonna un va yana shuncha asal ketgan. Ushbu chak-chak Rossiya rekordlari kitobiga kiritilgan. Chak-chak jahon chempionati muxlislariga tortiq qilingan.